CELEX: 32002D0838
Language: lv
Date: 2002-09-30 00:00:00
Title: Padomes lēmums (2002. gada 30. septembris), ar ko pieņem īpašu zinātniskās izpētes un apmācības programmu, kuru Kopīgais pētniecības centrs tiešo pasākumu veidā īsteno Eiropas Atomenerģijas kopienas labā (2002. — 2006.)

Svarīgs juridisks paziņojums

|

32002D0838

Oficiālais Vēstnesis L 294 , 29/10/2002 Lpp. 0086 - 0093

		Padomes Lēmums(2002. gada 30. septembris),ar ko pieņem īpašu zinātniskās izpētes un apmācības programmu, kuru Kopīgais pētniecības centrs tiešo pasākumu veidā īsteno Eiropas Atomenerģijas kopienas labā (2002. — 2006.)(2002/838/Euratom)EIROPAS SAVIENĪBAS PADOME,ņemot vērā Eiropas Atomenerģijas kopienas dibināšanas līgumu un jo īpaši tā 7. panta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā:(1) Ar Lēmumu Nr. 2002/668/ Euratom Padome ir apstiprinājusi Eiropas Atomenerģijas kopienas (EAEK) Sesto kodolpētniecības un mācību pamatprogrammu, kas sekmē arī Eiropas Pētniecības telpas izveidi (2002.- 2006.) [4] (še turpmāk — "pamatprogramma"), kas jāīsteno pētniecības un mācību programmas(-u) veidā, kuras sagatavo saskaņā ar Līguma 7. pantu, kas nosaka sīki izstrādātas normas to ieviešanai, nosaka to ilgumu un paredz līdzekļus, ko uzskata par nepieciešamiem.(2) Šai programmai jāpiemēro normas, ko izvirza uzņēmumu, zinātniskās izpētes centru un universitāšu līdzdalībai, kā arī pētniecības rezultātu izplatīšanai pamatprogrammā.(3) Īstenojot šo programmu, īpaša nozīme jāpiešķir pētnieku mācību un mobilitātes, kā arī jauninājumu veicināšanai Kopienā.(4) Pamatprogrammas īstenošanas nolūkā, jo īpaši balstoties uz Līguma 10. nodaļu, ir lietderīgi uzsākt starptautisku sadarbību ar trešām valstīm un starptautiskām organizācijām. Šajā sakarā Kopīgās pētniecības centrs (KPC) centīsies pārstāvēt visas Kopienas un tās dalībvalstu intereses un pēc iespējas lietderīgāk izmantot tīklus, ko tā uztur.(5) Īstenojot šo programmu, īpaša uzmanība jāpievērš kandidātvalstīm. KPC uzsāks atbilstīgas mācības kodoldrošības un drošības pasākumu sakarā, tostarp pasākumus kodolmateriālu nelikumīgas tirdzniecības kontrolei.(6) KPC piedalās Eiropas tīklos par kodolreaktoru drošību, kas vērsts uz dažādas drošības prakses un nostādņu uzlabošanu, un tādējādi sekmēs līdzīgu procesu kandidātvalstīs.(7) Veicot zinātniskās izpētes pasākumus, kas tiek īstenoti šajā programmā, jāievēro ētikas pamatprincipi, tostarp principi, kas atspoguļoti Līguma par Eiropas Savienību 6. pantā un Eiropas Savienības Pamattiesību hartā, kā arī tas, vai šie pasākumi ir pieņemami sabiedrībai.(8) Pēc Komisijas paziņojuma "Sievietes un zinātne", Padomes 1999. gada 20. maija [5] un 2001. gada 26. jūnija [6] Rezolūcijām un Eiropas Parlamenta 2000. gada 3. februāra Rezolūcijas [7] par šo jautājumu tiek īstenots rīcības plāns, lai nostiprinātu un palielinātu sieviešu vietu un lomu zinātnē un pētniecībā Eiropā, kam jānodrošina iespēju vienlīdzības ievērošana neatkarīgi no dzimuma.(9) Šī programma jāīsteno elastīgā, efektīvā un pārredzamā veidā, ņemot vērā attiecīgās KPClietotāju vajadzības un Kopienas politiku, kā arī ievērojot mērķi aizsargāt Kopienas finansiālās intereses. Atbilstīgi šai programmai veiktie zinātniskās izpētes pasākumi attiecīgā gadījumā jāpielāgo šīm vajadzībām, kā arī zinātnes un tehnoloģijas attīstībai.(10) KPC turpinās ievērot Kopienas politikas prasības, ko atspoguļo tās lietotāji; lai to paveiktu efektīvi, tā saglabās pienācīgu līdzsvaru ar zinātniskās izpētes pasākumiem, kas jāveic zinātniskās izcilības sasniegšanai.(11) KPC jāīsteno zinātniskās izpētes un mācību pasākumi, ko veic tiešu pasākumu veidā, bet jo īpaši uzdevumi, kas ar Līguma palīdzību ir uzticēti Komisijai. Komisijai jāveic uzdevumi, kas tai ir saistoši kodola skaldīšanas jomā, izmantojot KPCgūto tehnisko pieredzi.(12) KPC aktīvi jāveic pasākumi jauninājumu un tehnoloģiju nodošanas jomā.(13) Īstenojot šo programmu, Komisijai jāapspriežas ar KPCvaldi saskaņā ar attiecīgajiem noteikumiem Komisijas 1996. gada 10. aprīļa Lēmumā 96/282/Euratom par KPCreorganizāciju [8].(14) Komisijai noteiktā laikā jānoorganizē neatkarīgs vērtējums par pasākumiem, kas veikti jomās, uz kurām attiecas šī programma. Šāds vērtējums jāveic atklātuma garā attiecībā uz visiem iesaistītajiem dalībniekiem.(15) Ir notikušas apspriedes ar Zinātnes un tehnikas komiteju par šīs īpašās programmas zinātniski tehnisko saturu.(16) Ir notikušas apspriedes ar KPC valdi par šīs īpašās programmas zinātniski tehnisko saturu;IR PIEŅĒMUSI ŠO LĒMUMU.1. pants1. Saskaņā ar Lēmumu 2002/668/Euratom par pamatprogrammu 2002.-2006. gadam (še turpmāk — "pamatprogramma") ar šo uz laiku no 2002. gada 30. septembra līdz 2006. gada 31. decembrim pieņem īpašu programmu, kas saistīta ar zinātniskās izpētes un mācību pasākumu tiešo darbību, ko īsteno KPC(še turpmāk — "īpašā programma").2. Īpašās programmas mērķi un zinātniskās un tehnoloģiskās prioritātes ir izklāstītas I pielikumā.2. pantsSaskaņā ar pamatprogrammas II pielikumu summa, ko uzskata par nepieciešamu īpašās programmas izpildei, ir EUR 290 miljoni. Paredzamais šīs summas sadalījums ir dots šā lēmuma II pielikumā.3. pants1. Par īpašās programmas īstenošanu atbild Komisija.2. Īpašo programmu īsteno saskaņā ar III pielikumā izklāstītajiem īpašajiem noteikumiem.4. pants1. Komisija izveido darba programmu īpašās programmas īstenošanai, ko nodod visām ieinteresētajām pusēm, sīkāk nosakot prioritātes un mērķus, kā arī grafiku un pasākumus tās īstenošanai.2. Darba programmā ņem vērā attiecīgos zinātniskās izpētes pasākumus, ko veic dalībvalstis, asociētās valstis, kā arī Eiropas un starptautiskās organizācijas. Vajadzības gadījumā to papildina.5. pants1. Īpašās programmas īstenošanai Komisija apspriežas ar KPC valdi saskaņā ar Komisijas Lēmumu 96/282/ Euratom.2. Komisija regulāri informē valdi par šīs īpašās programmas īstenošanu.6. pants1. Komisija regulāri ziņo par īpašās programmas īstenošanas kopējo gaitu saskaņā ar pamatprogrammas 4. pantu.2. Komisija organizē pamatprogrammas 5. pantā paredzēto neatkarīgo vērtējumu, ko piemēro attiecībā uz pasākumiem, kuri veikti jomās, uz ko attiecas īpašā programma.7. pantsKomisija, pamatojoties uz savstarpējā labuma kritēriju, var pieprasīt KPC izpildīt projektus ar juridiskām personām, kas izveidotas trešās valstīs, ja tas efektīvi sekmē tiešo pasākumu izpildi.8. pantsŠis lēmums ir adresēts dalībvalstīm.Briselē, 2002. gada 30. septembrīPadomes vārdā —priekšsēdētājsB. Bendtsen[1] OV C 181 E, 30.7.2002., 132. lpp.[2] Atzinums sniegts 2002. gada 13. jūnijā (Oficiālajā Vēstnesī vēl nav publicēts).[3] OV C 221, 17.9.2002., 97. lpp.[4] OV L 232, 29.8.2002., 34. lpp.[5] OV C 201, 16.7.1999., 1. lpp.[6] OV C 199, 14.7.2001., 1. lpp.[7] OV C 309, 27.10.2000., 57. lpp.[8] OV L 107, 30.4.1996., 12. lpp.--------------------------------------------------I PIELIKUMSZINĀTNISKI TEHNISKIE MĒRĶI UN PASĀKUMU VISPĀRĒJĀS IEVIRZES1. IevadsKopīgās pētniecības centrs (KPC) īsteno savu misiju nodrošināt uz patērētājiem orientētu zinātniski tehnisko atbalstu Eiropas Savienības politikas koncepcijas, izstrādes, īstenošanas un monitoringa nodrošināšanai. Tas kalpo dalībvalstu kopējām interesēm, vienlaikus palikdams neatkarīgs no īpašām privātām vai valsts interesēm.KPCieguldījums 2002.-2006. gada pamatprogrammā ietver ieteikumus par KPC pēdējā laikā veikto novērtēšanu un prasībām, kas izriet no Komisijas reformas. Jo īpaši tas ietver:- pastiprinātu pievēršanos lietotājiem,- tīkla darbības pasākumus, lai izveidotu plašāku zināšanu bāzi un Eiropas Pētniecības telpas (ERA) garā ciešāk apvienotu dalībvalstu laboratorijas, rūpniecības uzņēmumus un regulatorus attiecībā uz zinātniski tehnisko atbalstu, kas tiek sniegts Eiropas Savienības politikas jomām,- pasākumu pievēršanos izvēlētajiem tematiem, tostarp pētnieku mācībām kodolenerģētikas pieredzes saglabāšanā Eiropas Savienībā un tās asociētajās dalībvalstīs.Koordinēšanu nodrošinās ar netiešo pasākumu palīdzību atbilstīgi EAEKīpašajai programmai.Tā atbilst vajadzībām un prasībām, ko galvenokārt ir izteikuši Komisijas dienesti un kas ir identificētas un aktualizētas ar sistemātiskiem un regulāriem kontaktiem [1].Tās kompetences sfērās KPC ieguldījums būs vērsts uz sinerģijas izveidošanu ar attiecīgajām tematiskajām prioritātēm pārējās īpašajās programmās, galvenokārt piedaloties netiešajos pasākumos, ar mērķi atbilstīgi pievienot vērtību tajās veiktajam darbam (piemēram, salīdzinot un atzīstot par spēkā esošām pārbaudes un metodes vai arī integrējot rezultātus politikas pieņemšanas nolūkos).2. Programmas saturs2.1. PamatojumsKPC pasākumi kodolenerģētikas jomā ir vērsti uz to, lai atbalstītu saistītās Kopienas politikas jomas un konkrētas Līguma saistības, kas uzticētas Komisijai. Kodolenerģija nodrošina apmēram vienu trešo daļu Kopienas elektrības un joprojām ir jābūt piesardzīgiem, lai arī turpmāk nodrošinātu izcilu drošību Kopienā, saglabātu izplatīšanas ierobežošanas centienus un efektīvi vadītu atkritumu pārstrādi un ilgtermiņa uzglabāšanu. Savienības paplašināšana un vajadzība pēc drošas materiālu uzglabāšanas, kas rodas atbruņošanās procesā vai jaunu tehnoloģisko sasniegumu rezultātā, rada jaunus izaicinājumus.Koncentrējot pasākumus jomās, kurās Kopienas iesaistīšanās ir lietderīga, KPC tos veic tajās, kurās Viseiropas identitāte nodrošina pievienoto vērtību un kurās tās pasākumus pamato ar kodoldrošības pārrobežu aspektiem vai sabiedrības bažām par šādiem jautājumiem: galvenās jomas būs aizsardzības pasākumi, kodolieroču neizplatīšana, radioaktīvo atkritumu apsaimniekošana, reaktora drošība un jonizējošā starojuma kontrole.Galvenais mērķis būs turpmāk attīstīt sadarbību, izmantojot tīklošanu, kā rezultātā panāk plašu vienprātību par vairākiem šiem jautājumiem Eiropas un pasaules līmenī. Aizsardzības pasākumiem, ko piemēro EAEK drošības kontroles birojs (ESO) un Starptautiskā atomenerģijas aģentūra, ir nepieciešams atbalsts pētniecības un attīstības jomā, kā arī tiešā palīdzība. Īpaša uzmanība tiks pievērsta sadarbībai ar nākamajām Eiropas Savienības dalībvalstīm. Mācību pasākumiem KPC būs nozīmīga loma tādas nākamās zinātnieku paaudzes sagatavošanā Eiropas Savienībai, kam būs vajadzīgās prasmes un zināšanas kodolenerģētikas jomā. Tādēļ galvenie zinātniskās izpētes pasākumi būs šādi:- radioaktīvo atkritumu apsaimniekošana un kodolmateriālu drošība,- dažāda veida reaktoru drošība, jonizējošā starojuma uzraudzība un metroloģija.2.2. Radioaktīvo atkritumu apsaimniekošana un kodolmateriālu drošības kontroleIzlietotās degvielas un augstas aktivitātes atkritumu apstrāde un uzglabāšanaKas attiecas uz jautājumiem par izlietotās kodoldegvielas un radioaktīvo atkritumu apstrādi un apsaimniekošanu, KPC turpinās attīstīt izpratni par fizikālajiem, ķīmiskajiem un materiālu mācības pamatdatiem par aktinīdiem un tos saturošiem produktiem.Turpmāk tiks pētīti pamatprocesi, kas regulē degvielas ar samazinātu radioaktivitāti īpašības pagaidu uzglabāšanas apstākļos vai to ilglaicīgi uzglabājot ģeoloģiskajos slāņos.KPC turpinās pārbaudīt un izvērtēt procesus, lai efektīvi uzlabotu radiotoksisko elementu atdalīšanu (sadalīšanu) no izlietotās degvielas un iegūto produktu turpmāku pārstrādi. Tas tiks īstenots kopā ar pārveidošanas un atdalīšanas programmas Eiropas partneriem. Līdztekus šai eksperimentālajai un teorētiskajai pieejai KPCplānos un paplašinās līdzdalību tīklos, uzņemoties iespējamo koordinēšanas lomu, kā tas ir starptautiskajā darba grupā par degvielu, kas paredzēta ar paātrinātāju darbināmām sistēmām.Kodolnozares drošības kontrole un kodolieroču neizplatīšanaDrošības kontrole nodrošinās tiešu atbalstu inspicējošām iestādēm (Eiropas Dienvidu observatorijai un Starptautiskajai atomenerģijas aģentūrai) un uzņēmējiem, kā arī tiks veikta ar to saistīta pamatota izpēte, lai turpmākās prasības, tostarp nepārtrauktu drošības kontroles pasākumu uzlabošanu piemērotu politiskajam kontekstam, jo īpaši pārbaudes režīmu atsevišķās izmaiņas un tehnoloģisko attīstību. Pasākums ietver aprīkojuma izstrādi un novērtēšanu sagraujošo un nesagraujošu pārbaužu jomās; sertificētu standarta materiālu nodrošināšanu, ierobežošanu un uzraudzību, inspektoru apmācību un klātienes laboratoriju modernizēšanu un darbību. KPC arī turpmāk būs Eiropas drošības kontroles pētniecības un attīstības asociācijas (Esarda) tīkla galvenais punkts.Drošības pasākumu režīma nostiprināšanās aizvien vairāk notiek, paļaujoties uz informācijas tehnoloģijām efektivitātes uzlabošanai un jaunu pasākumu veikšanai. KPC visiem spēkiem centīsies izstrādāt tādas vides monitoringa, satelītmonitoringa un novatorisku datu un informācijas vadības sistēmu, kā arī labāku sakaru un attālās uzraudzības metodes, kas konkrētus drošības pasākumus ļautu attāli veikt no galvenās pārvaldes. Turpmāk tiks attīstīta sinerģija ar darbu, ko krāpšanas apkarošanas jomā veiks KPC.KPC turpinās atbalstīt tehnoloģiskā "acquis communautaire" nodošanu drošības pasākumu jomā kandidātvalstīs. KPCir cieši iesaistīts starptautiskajos centienos saistībā ar slepenu operāciju atklāšanu un nelikumīgas kodolmateirālu tirdzniecības apkarošanu.KPCpastiprinās darbību un pētniecības pasākumus šajā jomā tā, lai tas varētu reaģēt uz jebkuras dalībvalsts vai kandidātvalsts izteiktajiem pieprasījumiem. Turpmāk tiks attīstīta kodolzinātnes kriminālistika.KPCspeciālā profesionālā informācija un metodes EAEKkodolenerģētikas drošības pasākumu veikšanai varētu izmantot starptautiskajos centienos neizplatīt masu iznīcināšanas ieročus. Paturot šo prātā, KPC centīsies apkopot visu iespējamo pieredzi un pilnībā apvienot partnerus Esarda tīklā.2.3. Dažādo reaktoru veidu drošība, jonizējošā starojuma uzraudzība un metroloģijaDažādo reaktoru veidu drošībaEiropas Savienībā jānodrošina augsta kodolelektrostaciju drošības pakāpe. Dažas no pašreizējās paaudzes kodolelektrostacijām tiks darbinātas vēl vismaz 20 gadus. KPC turpinās atbalstīt drošības iestādes un kodolelektrostaciju operatorus vienota informācijas tīkla veidošanā par novecošanu, bojājumu noteikšanu, lietojumpārbaudi un konstrukcijas integritātes novērtējumu. Avāriju analīze un vadība, kodu apstiprināšana, sistēmu analīze un tādu metožu izstrāde, kas balstās uz risku atpazīšanu, ir ierastās KPC kompetences, kas ir svarīgas gan attiecībā uz saskaņošanu Eiropas Savienībā, gan attiecībā uz ES paplašināšanu. Turpināsies atbalsts Phebus programmai. Tiks atbalstīta eksperimentālo datu iegūšana un to arhivēšana vieglākas pieejamības nodrošināšanai, īpašu uzmanību pievēršot šo datu pārvaldībai un izplatīšanai.Nākamā KPCsniegtā atbalsta joma ir kopējās drošības kultūras attīstīšana Centrāleiropas un Austrumeiropas valstīs; tajā ietverti ekspluatācijas drošības pasākumi un kodolelektrostaciju modernizācija, konstrukciju integritāte, avāriju novēršana un pārvaldība.Kodoldegvielas drošības jomā KPC koncentrēsies uz mehānisko un ķīmisko mijiedarbību degvielas/pārklājuma saskarnē un uz degvielas īpašībām augstas izdegšanas pakāpes apstākļos. Transuranus degvielas kvalitātes noteikumi joprojām tiks papildināti ar jauniem datiem, ko plaši izplatīs, un ar lietotāju, tostarp Austrumeiropas valstu zinātnieku apmācību.Kopā ar nozares, kā arī pētniecības un attīstības iestādēm KPCsekmēs to dažādo enerģijas ražošanas sistēmu veidu drošības elementu analīzi un novērtēšanu, kuras patlaban vairākās valstīs tiek pētītas.Jonizējošā starojuma uzraudzība un metroloģijaPētot, kā aizsargāt cilvēkus un vidi no jonizējošā starojuma iedarbības, tam par pamatu jāizmanto droša dozimetrija. KPC ilgtermiņa pieredze radiācijas aizsardzības un metroloģijas jomā arī turpmāk būs vērsta uz šo jautājumu.Radionuklīdu metroloģijā notiks pievēršanās standartmērījumiem un starptautisko standartu izstrādei radioaktivitātes standartmērījumiem. Turklāt tiks nodrošināts atbalsts kodoldrošībai un drošības kontrolei, jonizējošā starojuma uzraudzībai atbilstīgi Līgumam, kā arī īpaši zemo jonizējošā starojuma līmeņu mērīšanai.KPC pieredze radioaktivitātes analīzes un veidošanās jomā turpmāk tiks izstrādāta saistībā ar vides aizsardzību.[1] Ikgadējie lietotāju semināri, lietotāju ĢD starppakalpojumu grupa, divpusējie nolīgumi utt.--------------------------------------------------II PIELIKUMSPAREDZAMAIS SUMMAS SADALĪJUMSPasākumu veidi | Summa (miljoni EUR) |Radioaktīvo atkritumu apsaimniekošana un kodolmateriālu drošības kontrole | 186 |Dažāda veida reaktoru drošība, jonizējošā starojuma uzraudzība un metroloģija | 89 |Personāls, kas nepieciešams KPC novecojušo objektu ekspluatācijas pārtraukšanas uzraudzības veikšanai | 15 |Kopā | 290 |--------------------------------------------------III PIELIKUMSĪPAŠIE NOTEIKUMI PROGRAMMAS ĪSTENOŠANAI1. Komisija, pamatojoties uz I pielikumā izklāstītajiem zinātniskajiem mērķiem un saturu, pēc apspriešanās ar KPC valdi īsteno tiešo darbību. Ar šo darbību saistītos pasākumus veic attiecīgajos KPC institūtos.2. Īstenojot pasākumus, KPC vienmēr, kad tas ir lietderīgi un iespējams, piedalās vai organizē valsts un privāto laboratoriju tīklus dalībvalstīs vai Eiropas pētniecības konsorcijos, tādējādi sekmējot Eiropas politikas veidošanas procesu. Īpaša uzmanība jāpievērš sadarbībai ar ražotājiem, sevišķi ar mazajiem un vidējiem uzņēmumiem. Zinātniskās izpētes iestādes, kas izveidotas trešās valstīs, var sadarboties arī projektos saskaņā ar 6. panta attiecīgajiem noteikumiem, un attiecīgā gadījumā saskaņā ar Kopienas nolīgumiem par zinātniski tehnisko sadarbību ar attiecīgām trešām valstīm. Īpaša uzmanība tiks pievērsta sadarbībai ar zinātniskās pētniecības laboratorijām un institūtiem kandidātvalstīs, Centrālās un Austrumeiropas, kā arī bijušās Padomju Savienības valstīs.Tas izmantos arī attiecīgos mehānismus, lai nepārtraukti noteiktu savu klientu un lietotāju vajadzības un prasības, kā arī lai tos iesaistītu saistītajos pasākumos.3. Zināšanas, kas iegūtas, īstenojot projektus, izplatīs pats KPC(ievērojot iespējamos ierobežojumus, kas rodas konfidencialitātes jautājumu sakarā).4. Papildu pasākumos iekļauj:- KPC personāla apmeklējumu organizēšanu uz nacionālajām laboratorijām, rūpnieciskajām laboratorijām un universitātēm,- jauno zinātnieku, sevišķi kandidātvalstu zinātnieku mobilitātes veicināšanu,- specializētās mācības, īpaši uzsverot pieredzi kodolreaktoru jomā un kodoldrošības kultūru Eiropas Savienībā,- zinātnieku un attiecīgo valstu norīkoto speciālistu, sevišķi kandidātvalstu speciālistu, apmeklējumu organizēšanu uz KPCinstitūtiem,- pastāvīgu informācijas apmaiņu, cita starpā izmantojot zinātnisko semināru, kolokviju un zinātnisko publikāciju organizēšanu,- projektu un programmu izpildes neatkarīgu zinātnisko un stratēģisko novērtēšanu.--------------------------------------------------